ล้มรถแล้วแผลถลอกใหญ่มาก พอเริ่มตกสะเก็ดเป็นสีดำขนาดใหญ่กำลังจะลอกออกแล้วเป็นสีชมพู ดูแลรักษายังไงคะ เพราะเหมือนจะไม่ได้ลอกออกเองแต่เป็นเพราะทำงานเลยไปโดนแผลมันเลยลอก
สวัสดีค่ะ หลังการเกิดอุบัติเหตุล้มแล้วเกิดเป็นรอยแผลถลอกนั้น สามารถทำความสะอาดแผลด้วยการล้างน้ำเกลือทางการแพทย์ หรือใส่ยาฆ่าเชื้อ เช่น โพวิโดน ไอโอดีน รอบๆแผล และควรหลีกเลี่ยงไม่ให้แผลโดนน้ำจนกว่าแผลจะหาย หรือถ้ามีสะเก็ดแล้วก็โดนน้ำได้ตามปกติถ้ามีสะเก็ดแล้ว สะเก็ดจะหลุดออกได้เอง ไม่ต้องทำอะไรเพิ่มเติม รักษาความสะอาดที่ผิวหนังรอบๆให้ดี แต่หากไปเผลอสัมผัสทำให้สะเก็ดหลุดเองนั้น ก็ไม่เป็นไร ส่วนใหญ๋ร่างกายจะสร้างสะเก็ดขึ้นมาซ้ำและหลุดไปเองได้ในที่สุดค่ะ แต่หากแผลมีลักษณะปวด บวม แดง มีเลือดหรือหนองไหล ควรไปพบแพทย์เพื่อตรวจเพิ่มเติม